Innhald
Innhaldsliste 🔎︎

# Statistiske funksjonar del tre

## KONFIDENS.NORMAL (CONFIDENCE.NORM på engelsk)

Returnerer (1-alpha) konfidensintervallet for ei normalfordeling.

Denne funksjonen har vore tilgjengeleg sidan LibreOffice 4.2.

#### Syntaks

KONFIDENS.NORMAL(Alfa; StdAv; Storleik)

Alfa er nivået for konfidensintervallet.

StdAv er standardavviket for den totale populasjonen.

Storleik er storleiken av den totale populasjonen.

#### Eksempel

=KONFIDENS.NORMAL(0,05;1,5;100) returnerer 0,2939945977.

## KONFIDENS.T (CONFIDENCE.T på engelsk)

Returnerer konfidensintervallet (1-alpha) til ei populasjonsfordeling.

Denne funksjonen har vore tilgjengeleg sidan LibreOffice 4.2.

#### Syntaks

KONFIDENS(Alfa; StdAv; Storleik)

Alfa er nivået for konfidensintervallet.

StdAv er standardavviket for den totale populasjonen.

Storleik er storleiken av den totale populasjonen.

#### Eksempel

=KONFIDENS.T(0,05;1,5;100) returnerer 0,2976325427.

## LOGNORMFORD (LOGNORMDIST på engelsk)

Gjev verdiane av loggnormalfordelinga.

#### Syntaks

LOGNORMFORD(Tal[; Medel[; StdAv[; Kumulativ]]])

Tal er sannsynsverdien som skal brukast til å rekna ut den logaritmiske standardfordelinga.

Medel (valfri) er medelverdien av den standardlogaritmiske fordelinga.

StdAv (valfri) er standardavviket for den logaritmiske standardfordelninga.

Kumulativ (valfri) = 0 reknar ut tettleiksfunksjonen. Kumulativ = 1 reknar ut fordelinga.

#### Eksempel

=LOGNORMFORD(0,1;0;1) returnerer 0,01.

## LOGNORM.INV (LOGNORM.INV på engelsk)

Returner inversverdien til loggnormalfordelinga.

Denne funksjonen er identisk med LOGINV og er lagt til for å vere i samsvar med andre kontorprogram.

Denne funksjonen har vore tilgjengeleg sidan LibreOffice 4.3.

#### Syntaks

LOGNORM.INV(Tal; Middelverdi; StdAv)

Tal (nødvendig) er den sannsynsverdien som den inverse standard logaritmefordelinga skal reknast ut frå.

Middel (nødvendig) er den aritmetiske middelverdien av den standard logaritmiske fordelinga.

StdAv (nødvendig) er standardavviket for den logaritmiske standardfordelninga.

#### Eksempel

=LOGNORM.INV(0,05;0;1) returnerer 0,1930408167.

## KONFIDENS (CONFIDENCE på engelsk)

Returnerer (1-alpha) konfidensintervallet for ei normalfordeling.

#### Syntaks

KONFIDENS(alfa; StdAv; Storleik)

Alfa er nivået for konfidensintervallet.

StdAv er standardavviket for den totale populasjonen.

Storleik er storleiken av den totale populasjonen.

#### Eksempel

=KONFIDENS(0,05;1,5;100) returnerer 0,29.

## N.MINST (SMALL på engelsk)

Returnerer den k-te minste verdien i ei datamengd.

Denne funksjonen høyrer til Open Document Format for Office Applications (OpenDocument) standard versjon 1.2. (ISO/IEC 26300:2-2015)

#### Syntaks

N.MINST(Data; K)

Data er celleområdet med data.

K rangeringa av verdien. Viss K er ein tabell, vert funksjonen ein tabellfunksjon.

#### Eksempel

=N.MINST(A1:C50;2) finn den nest minste verdien i A1:C50.

Når =N.MINST(A1:C50;B1:B5) vert skrive inn som ein tabellfunksjon, vert det gjeve ein tabell med den c minste verdien i A1:C50 med rangeringa definert i B1:B5.

## N.STØRST (LARGE på engelsk)

Returnerer den k-te største verdien i ei datamengd.

Denne funksjonen høyrer til Open Document Format for Office Applications (OpenDocument) standard versjon 1.2. (ISO/IEC 26300:2-2015)

#### Syntaks

N.STØRST(Data; K)

Data er celleområdet med data.

K rangeringa av verdien. Viss K er ein tabell, vert funksjonen ein tabellfunksjon.

#### Eksempel

=N.STØRST(A1:C50;2) gjev den nest største verdien i A1:C50.

Er =N.STØRST(A1:C50;B1:B5) skrive inn som ein tabellfunksjon, gjev ein tabell med den c-te største verdien i A1:C50 med rangeringa definert i B1:B5.

## GRENSE.BINOM

Returnerer den minste verdien der den kumulative binomialfordelinga er større enn eller lik ein kriterieverdi.

#### Syntaks

GRENSE.BINOM(Forsøk, Sannsyn; Alfa)

Forsøk er det samla talet på forsøk.

Sannsyn er kor sannsynleg det er at eitt forsøk skal lukkast.

Alfa er det grensesannsynet som skal nåast eller overskridast.

#### Eksempel

=GRENSE.BINOM(100;0.5;0.1) gjev 44.

## LOGINV (LOGINV på engelsk)

Returnerer inversverdien til loggnormalfordelinga.

#### Syntaks

LOGINV(Tal[; Middel[; StdAvv]])

Tal er den sannsynsverdien som den inverse standard logaritmefordelinga skal reknast ut frå.

Middel er den aritmetiske middelverdien av den standard logaritmiske fordelinga.

StdAv er standardavviket for den standardlogaritmiske fordelinga.

#### Eksempel

=LOGINV(0,05;0;1) returnerer 0,1930408167.

## KORRELASJON (CORREL på engelsk)

Returnerer korrelasjonskoeffesienten mellom to datamengder.

#### Syntaks

KORRELASJON(Data1; Data2)

Data1 er det første dataområdet.

Data2 er det andre datasettet.

#### Eksempel

=KORRELASJON(A1:A50;B1:B50) reknar ut korrelajonskoeffisienten som eit mål for den lineære korrelasjonen av dei to datasetta.

## KOVARIANS.S (COVARIANCE.S på engelsk)

Returnerer kovariansen til produktet av paravvik for ein prøve av populasjonen.

Denne funksjonen har vore tilgjengeleg sidan LibreOffice 4.2.

#### Syntaks

KOVARIANS.S(Data1; Data2)

Data1 er det første dataområdet.

Data2 er det andre datasettet.

#### Eksempel

=KOVARIANS.S(A1:A30;B1:B30)

## KOVARIANS.P (COVARIANCE.P på engelsk)

Returnerer kovariansen til produktet av paravvik for heile populasjonen.

Denne funksjonen har vore tilgjengeleg sidan LibreOffice 4.2.

#### Syntaks

KOVARIANS.P(Data1; Data2)

Data1 er det første dataområdet.

Data2 er det andre datasettet.

#### Eksempel

=KOVARIANS.P(A1:A30;B1:B30)

## KOVARIANS (COVAR på engelsk)

Returnerer kovariansen til produktet av paravvik.

#### Syntaks

KOVARIANS(Data1; Data2)

Data1 er det første dataområdet.

Data2 er det andre datasettet.

#### Eksempel

=KOVARIANS(A1:A30;B1:B30)

## KURVATUR (KURT på engelsk)

Returnerer kurtosen (kurvaturen) av ei datamengd (krev minst 4 verdiar).

#### Syntaks

KURVATUR(tal 1[; tal 2[; … ;tal 254]]])

tal 1; tal 2; … ;tal 255 er tal, referanse til celler eller celleområde som inneheld tal.

Parameterane må innehalde minst fire verdiar.

#### Eksempel

=KURVATUR(A1;A2;A3;A4;A5;A6)

## LOGNORM.FORD (LOGNORM.DIST på engelsk)

Returnerer verdien av ei lognormalfordeling.

Denne funksjonen har vore tilgjengeleg sidan LibreOffice 4.3.

#### Syntaks

LOGNORM.FORD(Tal; Middel; StdAv; Kumulativ)

Tal (nødvendig) er sannsynsverdien som skal brukast til å rekna ut den logaritmiske standardfordelinga.

Middel (nødvendig) er middelverdien av den standardlogaritmiske fordelinga.

StdAv (nødvendig) er standardavviket for den logaritmiske standardfordelninga.

Kumulativ (nødvendig) = 0 reknar ut tettleiksfunksjonen. Kumulativ = 1 reknar ut fordelinga.

#### Eksempel

=LOGNORM.FORD(0,1;0;1;1) returnerer 0,0106510993.

Liknande emne

Funksjonar etter kategori